Allods Online

Allods online je voľne dostupná (freeware) MMORPG fantasy hra vytvorená ruskou spoločnosťou Astrum Nival a dnes dostupná po celom svete v angličtine, nemčine, francúzštine, taliančine a poľštine. Náklady na vytvorenie a vydanie hry sa vyšplhali na sumu 12 miliónov dolárov. Hra sa veľmi nápadne podobá hre World of Warcraft.

Allods Online bol oficiálne zahájený v Rusku, Európe, USA, Brazílii, Turecku, Japonsku, Kórei a ďalších krajinách. Podľa vývojárov, celkový počet registrácií v Allods Online po celom svete je viac ako 7 miliónov.

Hra je prakticky zadarmo. Jej hranie nie je obmedzené časovo ani dátovo. Každý hráč si môže hru stiahnuť na oficiálnych stránkach, zaregistrovať si účet a slobodne hrať. Tvorcovia majú príjmy so špeciálnych vecí, ktoré si hráč môže (ale nemusí) počas svojho hrania zakúpiť. Medzi veci, ktoré si môže hráč kúpiť patrí napríklad mount (zviera na ktorom sa dá jazdiť).

Popis hry 
Dej hry sa odohráva vo fiktívnom svete „ostrovov“ rozmiestnených po vesmíre - Astral, medzi ktorými sa hráči môžu dopravovať loďami. Hru je možné hrať ako klasické MMORPG teda plniť úlohy, vylepšovať postavu a bojovať proti príšerám (PVE) alebo proti hráčom (PVP). Okrem tejto možnosti, je možné spolu s ďalšími hráčmi objavovať svet pomocou cestovania loďami. Na jednu loď môže ísť 6 hráčov, ktorí sa vydajú na vesmírnu plavbu a môžu naraziť na ostrovy, ktoré ešte neboli objavené žiadnymi hráčmi a tieto dokonca môžu po objavení pomenovať podľa vlastného uváženia.

Hra obsahuje dve hlavné frakcie - The League („tí dobrí“) a The Empire („tí zlí“). Každá frakcia má svoje územie a svoje hlavné mesto. V tomto hlavnom meste začínajú všetky rasy spoločne. The League má svoje hlavné mesto Novograd a The Empire má svoje hlavné mesto Nezebgrad.

Hlavým cieľom hry je vylepšovať svoju postavu - získavať úrovne plnením rôznych úloh (questov) alebo zabíjaním príšer (NPC).
Platidlom v hre sú zlaté mince, ktoré sa delia na strieborné a tie potom ešte na medené (po 100). Získavajú sa so zabitých NPC alebo obchodovaním s hráčmi.

Itemy v hre 
 Poor – obyčajný, teda veci ktoré nie je problém zakúpiť alebo získať zo zabitých NPC. Sú časté.
 Common – bežný, teda veci ktoré pridávajú len malé staty a dajú sa pomerne často získať so zabitých NPC alebo kúpiť.
 Uncommon – nevšedný, veci, ktoré sa získavajú pomerne ťažšie a padajú väčšinou len z elít. Dajú sa získať aj z niektorých zložitejších úloh.
 Rare – vzácny, veci ktoré sa dajú získať len z ťažkých úloh vyžadujúcich viac hráčov alebo z NPC ktoré vyžadujú na zabitie viac hráčov. Padajú iba ojedinele.
 Epic – epický, veci ktoré sa dajú získať už len z bossov v dungeonoch a raidoch. Značne zvyšujú štatistiky postavy.
 Legendary – legendárny, veci, ktoré sa tiež dajú získať z bossov v raidoch ale padajú len veľmi ojedinele.
 Fabled – mýtický, najlepšie veci, aké môže hráč na seba získať. Padajú veľmi ojedinele v dungeonoch len na vyšších úrovniach a z najťažšie poraziteľných bossov.
 Relic – relikvia, ešte kvalitnejšie veci ako Fabled, dajú sa získať iba veľmi ťažko

Rasy a úlohy v hre 
Sú uvedené anglické alebo poslovenčené názvy, nakoľko hra nemá slovenský ani český preklad. Povolania (classy) majú u každej rasy iný názov, ale jedná sa prakticky o tie isté role.

Systém hry   
Systém hry je veľmi podobný hre World of Warcraft - hráči prechádzajúci z tejto hry nemajú žiadny problém s pochopením jej ovládania a funkcií. Základom hry je PVP (player versus player) a PVE (hráč proti NPC) v hre existuje podobne aj bojovanie proti bossom a elitám v skupine v dungeonoch a raidoch.

Raidy a dungeony pozostávajú z minimálne 5 hráčov a je potrebný minimálne jeden tank (hráč, ktorý na seba púta pozornosť hlavného protivníka), minimálne jeden liečiteľ (hráč/i ktorí dopĺňajú tankovi a celej skupine zdravie) a tzv. „damage dealeri“ (hráči, ktorí spôsobujú bossovi vysoké poškodenie - angl.damage).

Profesie 
 Leatherworking: Spracovávanie kože, ktorú hráč môže zakúpiť alebo dostať od Disasemblerov.
 Tailoring: Výroba pláteného oblečenia, suroviny sa získavajú z aukčného domu alebo od Disasemblerov
 Blacksmithing: Výroba kovového brnenia  zbraní. Rudu môže hráč zakúpiť v aukčnom dome alebo dostať od hráčov čo majú profesiu Mining.
 Mining: Dolovanie rudy a predávanie hráčom, ktorí majú Blacksmithing
 Disassembling: Dokáže rozoberať veci na suroviny z kože alebo látky a tú následne predávať hráčom, ktorí majú Tailoring alebo Leatherworking
 Alchemy: Zbieranie rastlín a ich následná premena na elixíry, ktoré hráčom môžu napríklad zvyšovať štatistiky.

Maximálna úroveň 
Maximálna úroveň v hre Allods nie je presne určená. Príležitostne ju tvorcovia hry navyšujú. Niekedy je to raz ročne alebo pri inej príležitosti. V súčasnosti (október 2012) je maximálna úroveň v hre 51.

Hudba v hre  
Hudobné motívy vytvoril Vladislav Isaev, tvorca elektronického projektu Scanno-Tec, skladateľ Mark Morgan, autor hudby pre prvé dva diely série Fallout a Planescape: Torment a Michael "Lind Erebros - Kostylevo"

Referencie

Externé odkazy 
  allods.my.com – oficiálna stánka hry
 Allods Database - oficiálna databáza všetkých itemov, NPC, dungeonov a vecí v Allods Online

MMORPG
Počítačové hry